PMIndiaData/PMIndiaSum huggingface dataset:
وزیر اعظم نے عوام کو پی ایم غریب کلیان اَنّ یوجنا کے موضوع پر سب کا وِکاس مہا کوئز مقابلہ میں حصہ لینے کے لیے مدعو کیا

وزیر اعظم جناب نریندر مودی نے عوام سے پی ایم غریب کلیان اَنّ یوجنا کے موضوع پر سب کا وِکاس مہا کوئز میں حصہ لینے کی اپیل کی۔ وزیر اعظم مودی نے کہا کہ یہ ایک دلچسپ کوئز مقابلہ ہے جو اچھی حکمرانی سے متعلق متعدد پہل قدمیوں پر احاطہ کرتا ہے۔ مائی گَو انڈیا کے ذریعہ کیے گئے ایک ٹوئیٹ کا جواب دیتے ہوئے، وزیر اعظم نے ٹوئیٹ کیا؛ ’’یہ ایک دلچسپ کوئز مقابلہ ہے جو کہ اچھی حکمرانی سے متعلق متعدد پہل قدمیوں پر احاطہ کرتا ہے۔ # سب کا وِکاس مہا کوئز میں حصہ لیجئے اور جامع ترقی کی جانب ہماری اجتماعی جستجو کو مضبوط بنایئے۔‘‘
وزیراعظم نے عزت مآب ڈاکٹر سری سری سری سیوکمارا سوامی گالو کو ان کے یوم پیدائش  پر خراج عقیدت پیش کیا۔

وزیر اعظم جناب نریندر مودی نے عزت مآب ڈاکٹر سری سری سری سیوکمارا سوامی گالوکو ان کے یوم پیدائش پرخراج عقیدت پیش کیا ہے۔ سلسلے وار ٹویٹس میں، وزیر اعظم نے کہا؛ ‘‘میں عزت مآب ڈاکٹر سری سری سری شیوکمارا سوامی گالو کو ان کی جینتی پر خراج عقیدت پیش کرتا ہوں۔ وہ لاتعداد لوگوں کے دلوں میں رہتے ہیں۔ ہم ان کی بے مثال عوامی خدمات اور صحت اور تعلیم پر ان کی خاص توجہ کو ہمیشہ یاد رکھیں گے۔ ہم ان کے خوابوں کو شرمندہ تعبیر کرنے کے لئے کی کام کرتے رہیں گے۔ ’’
وزیراعظم نے ممتاز ماہر تعمیرات جناب بال کرشن دوشی کو برطانیہ کا شاہی گولڈ میڈل 2022 دیے جانے پر  مبارک باد پیش کی

نئی دہلی، 10 دسمبر 2021: وزیراعظم جناب نریندر مودی نے ممتاز ماہر تعمیرات جناب بال کرشن دوشی سے بات چیت کی ہے اور شاہی گولڈ میڈل 2022 دیے جانے پر انہیں مبارک باد پیش کی ہے۔ ایک ٹوئٹ میں وزیراعظم نے کہا کہ : ممتاز ماہر تعمیرات جناب بال کرشن دوشی سے بات چیت ہوئی ہے اور شاہی گولڈ میڈل 2022 دیئے جانے پر انہیں مبارک باد پیش کی۔ فن تعمیر کی دنیا میں ان کا تعاون یادگاری ہے۔ان کے کاموں کو تخلیقی صلاحیتوں، انفرادیت اور متنوع نوعیت کے لیے عالمی سطح پر سراہا جاتاہے۔
تقسیم کے دوران اپنی جانیں گنوانے والے تمام افراد کو وزیراعظم  نےخراج عقیدت پیش کیا

وزیراعظم جناب نریندر مودی نے تقسیم کی ہولناک یادگاری دن کے موقع پر ان تما م لوگوں کو خراج عقیدت پیش کیا، جنھوں نے تقسیم کے دوران اپنی جانیں گنوا دی تھیں۔ ایک ٹوئیٹ میں وزیراعظم نے کہا: ’’#تقسیم کی ہولناک یاد کے دن پر، آج ان تمام لوگوں کو خراج عقیدت پیش کرتا ہوں، جنھوں نے تقسیم کے دوران اپنی جانیں گنوا دی تھیں اور تاریخ کے اس المناک دور میں مصائب برداشت کرنے والے ان لوگوں کے تحمل اور ان کی ہمت و حوصلے کی سراہنا کرتاہوں۔
وزیر اعظم نے عید الاضحی کے موقع پر عوام کو مبارکباد پیش کی

نئی دہلی، 21 جولائی 2021: وزیر اعظم جناب نریندر مودی نے عید الاضحی کے موقع پر عوام کو مبارکباد پیش کی ہے۔ ایک ٹوئیٹ میں وزیر اعظم نے کہا; ’’عید مبارک! عید الاضحی کے موقع پر نیک خواہشات۔ خدا کرے کہ یہ دن عظیم کارِ خیر میں اجتماعی ہمدردی، ہم آہنگی اور شمولیت کے جذبے کو مزید تقویت بخشے۔‘‘
وزیراعظم نریندر مودی کا 115 ویں جنم جینتی تقریب میں پیغام  ، انہوں نے گجرات کے بیچھاراجی میں مجاہدآزادی پرہلادجی پٹیل کی سوانح  حیات جار ی کی

وزیر اعظم جناب نریندرمودی نے آج ایک ویڈیو پیغام کے ذریعہ گجرات کے بیچھارا جی میں 115ویں جنم جینتی سے خطاب کیا اور مجاہد آزادی جناب پرہلادجی پٹیل کی سوانح حیات جا ری کی ۔ اس موقع پر گجرات کے وزیر اعلیٰ جناب بھوپیندر بھائی پٹیل کے علاوہ دیگر معزز ہستیاں موجود تھیں۔ وزیراعظم نے بیچھارا جی کی عظیم سرزمین کو بھی خراج پیش کیا اور مجاہد آزادی اور سماجی ورکر جنا ب پرہلاد جی پٹیل کی یاد گار پر قدم بوسی کی ۔وزیر اعظم نے جناب پرہلاد جی پٹیل کی سماجی خدمت میں سخاوت اور ان کی قربانی کا ذکر کیا۔ مجاہد آزادی نے مہاتما گاندھی کی اپیل پر آزادی کی جدوجہدمیں شرکت کی تھی اور سابرمتی اور ییراواڑہ میں جیل کی سزا کاٹی تھی۔ وزیراعظم نے اس واقعے کا بھی ذکر کیا جو جناب پرہلاد جی پٹیل میں پہلے ملک کے جذبے کی علامت کی نشاندہی کرتا ہے۔ جناب پٹیل کے والد کا اس وقت انتقال ہوگیا تھا جب ان کو حراست میں رکھا گیا تھا لیکن جناب پرہلادجی پٹیل نے معذرت کی شرائط قبول کرنے سے انکار کردیا تھا جو آخری رسومات اد ا کرنے کے سلسلے میں انہیں اجازت دینے کے لئے نوآبادیاتی نظام کے حکمرانوں کی طرف سے رکھی گئی تھیں۔ انہوں نے ایسے کئی مجاہدین آزادی کی بھی حمایت کی تھی جو روپوش رہ کر آزادی کی لڑا ئی میں سرگرم عمل تھے ۔ وزیر اعظم نے آزادی کے بعد راجا مہاراجاؤں کی ریاستو ں کو ضم کرنے میں سردار پٹیل کی مدد کرنے میں جناب پرہلاد جی پٹیل کے رول کو بھی اجاگر کیا۔ وزیر اعظم نے اس بات پر افسوس کا اظہار کیا کہ اس طرح کے کئی عظیم مجاہدین آزادی کا تاریخ کی کتابوں میں کوئی ذکر نہیں ملتا ۔ وزیر اعظم نے جناب پرہلاد جی پٹیل کی اہلیہ کاشی با کو بھی خراج عقیدت پیش کیا۔ وزیراعظم نے کہا کہ زندگی کی دستاویز اور عظیم شخصیتوں کے کام کے طرز عمل بہت اہم ہیں۔ کیونکہ وہ نوجوان نسل کو تحریک دیتے ہیں۔ وزیراعظم نے سبھی یونیورسٹیوں سے اپیل کی کہ وہ مجاہدین آزادی کے نامعلوم پہلوؤں پر تحقیق کریں اور انہیں شائع کریں ۔ وزیر اعظم نے کہا کہ ہمیں نئے ہندوستان کی تعمیر میں جناب پرہلاد جی پٹیل جیسے عظیم مجاہدین آزادی کو یاد رکھنا چاہئے۔
وزیراعظم اور نیپال کے وزیراعظم کے مابین ٹیلیفون پر گفت و شنید

نئی دلی، 15، اگست،وزیراعظم کو آج نیپال کے وزیراعظم عالیجناب کے پی شرما اولی کی جانب سے ایک ٹیلیفون کال موصول ہوئی۔ نیپال کے وزیراعظم نے 74ویں یوم آزادی کے موقع پر حکومت اور ہندوستان کے عوام کو اپنی مبارکباد پیش کی ہے اور اقوام متحدہ کی سلامتی کونسل کاغیر مستقل ممبرمنتخب ہونے پر اپنی جانب سے تہنیت بھی پیش کی ہے۔ دونوں رہنماؤں نےدونوں ملکوں میں کووڈ-19 وبائی مرض کے اثرات کو کم کرنے کے لئے کی جانے والی کوششوں کے پس منظر میں باہمی یکجہتی کا اظہار کیا۔وزیراعظم نے اس سلسلے میں نیپال کو بھارت کی جانب سے اِس کے لگاتار تعاون کی بھی پیشکش کی۔ وزیراعظم نے اس ٹیلیفون کال کے لئے نیپال کے وزیراعظم کا شکریہ ادا کیااوربھارت اور نیپال کے مابین ساجھا تہذیبی اورثقافتی روابط کا بھی ذکر کیا۔
وزیر اعظم کا روانڈا ، یوگانڈا اور جنوبی افریقہ کا سرکاری دوہ ۔۔ 23-27 جولائی ، 2018

نئی دلّی ،23 جون؍وزیر اعظم جناب نریندر مودی 23 سے 24 جولائی تک جمہوریہ روانڈا ، 24سے 25 جولائی تک یوگانڈا اور 25 سے 27 جولائی تک جنوبی افریقہ کا سرکاری دورہ کر رہے ہیں ۔ یہ بھارت کے وزیر اعظم کا روانڈا کا اولین دورہ ہوگااور گزشتہ 20 برسوں میں یوگانڈا کے لئے ہمارے وزیر اعظم کا یہ پہلا دورہ ہوگا ۔جنوبی افریقہ کے لئے یہ دورہ برکس چوٹی کانفرنس کے پس منظر میں ہو رہا ہے ۔ روانڈا اوریوگانڈا میں وزیر اعظم کی سرکاری مصروفیات میں صدور کے ساتھ باہمی میٹنگوں کا اہتمام ، تجارتی وفود اور بھارتی برادریوں سے ملاقات اور بات چیت شامل ہیں ۔روانڈا میں وزیر اعظم نسل کشی میوزیم دیکھنے جائیں گے اور وہاں گرینکا ( فی کنبہ ایک گائے ) نامی تقریب میں شرکت کریں گے ، جو کہ صدر پال کاگمامے کی ذاتی پہل پر شروع کی گئی سماجی تحفظ کی ایک اسکیم ہے ۔ یوگانڈا میں وزیر اعظم وہاں کی پارلیمنٹ میں ایک کلیدی خطبہ دیں گے ۔ یہ یوگانڈا کی پارلیمنٹ میں بھارتی وزیر اعظم کا پہلا خطاب ہوگا ۔ جنوبی افریقہ میں ، وزیر اعظم وہاں کے صدر سے باہمی ملاقات کریں گے اور برکس چوٹی کانفرنس اور برکس سے متعلقہ میٹنگوں میں شرکت کریں گے ۔برکس میٹنگ میں شرکت کرنے والے ممالک کے ساتھ بھی باہمی ملاقاتیں متوقع ہیں ۔ بھارت کے افریقہ کے ساتھ قریبی ، گرم جوش اوردوستانہ تعلقات قائم ہیں جنہیں مضبوط ترقیاتی شراکت داری اور غیر ممالک میں مقیم بھارتی برادری کی بنیاد پر مزید استحکام حاصل ہوتا ہے ۔ اس دورے کے دوران دفاع ، تجارت ، ثقافت ، زراعت اور ڈیری تعاون کے شعبوں میں متعدد معاہدے اور مفاہمت ناموں پر دستخط ہوں گے ۔ گزشتہ چند برسوں کے دوران افریقی ممالک کے ساتھ متعدد شعبوں میں ہمارے اشتراک میں اضافہ ہوا ہے اور بھارت کی جانب سے گزشتہ چار برسوں کے دوران صدر ، نائب صدر اور وزیراعظم کی سطح پر کم و بیش 23 دورے کئے گئے ہیں ۔ بھارت اپنی غیر ملکی پالیسی میں افریقہ کو اولین ترجیح دیتا ہے ۔ وزیر اعظم کے روانڈا ، یوگانڈا اور جنوبی افریقہ کے دورے سے جنوبی افریقی بر اعظم کے ساتھ ہمارے تعلقات مزید مستحکم ہوں گے ۔ ۔ ۔ ۔ ۔ ۔  م ۔ ر ۔ ر۔
کابینہ نے سرکاری سیکٹر کی دوا  ساز کمپنیوں  میں تجدید سے متعلق 28 دسمبر 2016 کے کابینی فیصلے کو نافذ کرنے کی منظوری دی

نئی دہلی،17؍جولائی،وزیراعظم جناب نریندر مودی کی صدارت میں مرکزی کابینہ نے مندرجہ ذیل فیصلوں کو منظوری دے دی ہے۔ 1-سرکاری سیکٹر کے یونٹوں (پی ایس یو) کی اراضی کی سرکاری ایجنسیوں کو فروخت کرنے کے 28 دسمبر 2016 کے فیصلے کی تجدید کرکے 14 جون 2018 کی نظر ثانی شدہ ڈی پی ای کے رہنما خطوط کے مطابق اراضی کو فروخت کرنے کی اجازت دینا، اور 2- مندرجہ ذیل طریقہ کار پر ملازمین کے بقایا جات ( غیر ادا کردہ تنخواہ – 158.35 کروڑ روپے + وی آر ایس 172.00 کروڑ روپے) کی ادائیگی کے لئے 330.35 کروڑ روپے کی بجٹ امداد فراہم کرنا۔ (اے)- آئی ڈی پی ایل – 6.50 کروڑ روپے (بی)– آر ڈی پی ایل – 43.70 کروڑ روپے (سی) – ایچ سی ایل – 280.15 کروڑ روپے 3-سرکاری سیکٹر کے 4 یونٹوں کی کلیدی فروخت ؍ بند کرنے سے متعلق فیصلے لینے کے لئے وزیروں کی ایک کمیٹی قائم کی جائے گی ، جس کے ساتھ جائداد کی فروخت اور بقایا جات کی ادائیگی شامل ہے۔ اہم اثرات: (اے)- 330.35 کروڑ روپے کی بجٹ امداد آئی ڈی پی ایل ، آر ڈی پی ایل اور ایچ اے ایل کے ملازمین کی تنخواہوں میں امداد فراہم کرے گی۔ اس فیصلے سے ان پی ایس یو کے ایک ہزار سے زیادہ ملازمین کو فائدہ ہوگا ، اور (بی)- وزیروں کی ایک کمیٹی کے قیام سے آئی ڈی پی ایل اور آر ڈی پی ایل کو بند کرنے اور ایچ اے ایل اور بی سی پی ایل کی اسٹریٹجک فروخت کے 28 دسمبر 2016 کے فیصلوں کو نافذ کرنے کے عمل میں تیزی آئے گی۔ پس منظر: کابینہ نے 28 دسمبر 2016 کو ہندوستان اینٹی بائیوٹکس لمیٹڈ (ایچ اے ایل) ، انڈین ڈرگ اینڈ فارماسیوٹیکلس لمیٹڈ (آئی ڈی پی ایل) ، راجستھان ڈرگس اینڈ فارما سیوٹیکلس لمیٹڈ ( آر ڈی پی ایل ) اور بنگال کیمیکلس اینڈ فارما سیوٹیکلس لمیٹڈ ( بی سی پی ایل ) کی فاضل اراضی کو سرکاری ایجنسیوں کے ہاتھوں مقابلہ جاتی بولی کے ذریعے فروخت کرنے کا فیصلہ کیا تھا تاکہ اس فروخت سے حاصل ہونے والی رقم سے واجبات کی ادائیگی کی جاسکے۔ یہ بھی فیصلہ کیا گیا تھا کھ واجبات کی ادائیگی کے بعد آئی ڈی پی ایل اور آر ڈی پی ایل کو بند کردیا جائے گا اور ایچ اے ایل اور بی سی پی ایل کی حصص کی فروخت کی جائے گی۔ محکمے نے فاضل اراضی کی فروخت کے لئے کافی کوششیں کی ہیں لیکن بار بار ٹینڈر جاری کرنے کے باوجود انہیں کوئی خریدار حاصل نہیں ہوا ہے۔ اس دوران سرکاری اکائیوں کے محکمے ( ڈی پی ای) نے 14 جون 2018 کو ان سرکاری سیکٹروں کے یونٹوں کی فاضل اراضی کو فروخت کرنے کے لئے رہنما خطوط جاری کئے ہیں۔ چونکہ فاضل اراضی کی فروخت سے کافی فنڈ جمع نہیں کیا جاسکا ہے ، چند پی ایس یو (ایچ اے ایل اور آر ڈی پی ایل ) کے ملازمین کی تنخواہوں اور وی آر ایس اسکیم کی ادائیگی نہیں کی جاسکی ہے۔ اس کے لئے فیصلہ کیا گیا ہے کہ ڈی پی ای کے نظر ثانی شدہ رہنما خطوط کے مطابق ارا ضی فروخت کی جائے تاکہ ملازمین کے واجبات کی ادائیگی میں مدد مل سکے۔ ۔۔۔۔۔۔۔۔۔۔۔۔۔۔۔۔۔
وزیراعظم ’’میں نہیں ہم‘‘ پورٹل اور ایپ کے آغاز کے موقع پر آئی ٹی اور الیکٹرانک مینوفیکچرنگ کے پیشہ ور ماہرین کے ساتھ گفتگو کریں گے

نئی دہلی،23؍اکتوبر،وزیراعظم جناب نریندرمودی 24 اکتوبر 2018 کو ’’میں نہیں ہم‘‘ پورٹل اور ایپ کے آغاز کے موقع پر پورے بھارت کے آئی ٹی اور الیکٹرانک مینوفیکچرنگ کے پیشہ ور ماہرین کے ساتھ بات چیت کریں گے۔ یہ پورٹل ، جو ’’سیلف فار سوسائٹی‘‘ یعنی ’سماج کے لئے بذات خود‘ کے موضوع پر کام کرتا ہے، آئی ٹی کے پیشہ ور ماہرین اور تنظیموں کو سماجی مقاصد اور سماج کی خدمت کے تئیں کوششوں کے لئے ایک پلیٹ فارم پر یکجا کرتا ہے۔ ایسا کرنے میں امید کی جاتی ہے کہ یہ پورٹل سماج کے کمزور طبقوں کے تئیں زیادہ اشتراک اور خدمات کی فراہمی، خاص طور پر ٹیکنالوجی فوائد پہنچاکر بڑا مددگار ثابت ہوگا۔ امید ہے کہ یہ پورٹل دلچسپی رکھنے والے لوگوں کی بڑی تعداد میں شرکت کو فروغ دے گا جو سماج کے فائدے کے لئے کام کرنے کا عزم رکھتے ہیں۔ وزیراعظم اہم صنعتی لیڈروں کے ساتھ میٹنگ کریں گے۔ وہ ایک اجتماع سے خطاب کریں گے جس میں آئی ٹی کے ماہرین اور آئی ٹی کے ملازمین اور الیکٹرانک مینوفیکچرنگ کے ادارے شامل ہوں گے۔ وہ اس اجتماع سے ایک ٹاؤن ہال کے اسٹائل کے طریقہ کار پر گفتگو کریں گے۔ امید ہے کہ ملک بھر کے 100 سے زیادہ مقامات کے آئی ٹی اور الیکٹرانک مینوفیکچرنگ کے ماہرین اس تقریب میں ویڈیو کانفرنس کے شرکت کریں گے۔
وزیر اعظم 10 اگست کو اُجّولا2.0لانچ کریں گے

وزیر اعظم جناب نریندر مودی 10اگست 2021ء کو دوپہر 12:30بجے ویڈیو کانفرنسنگ کی توسط سے مہوبا اترپردیش میں ایل پی جی کنکشن سونپ کر اُجّولا 2.0(پردھان منتری اُجّولا یوجنا-پی ایم یو وائی)کا آغاز کریں گے۔ پروگرام کے دوران وزیر اعظم اُجّولا کے مستفدین سے بات چیت کریں گے اور قوم سے خطاب بھی کریں گے۔ اُجّولا 1.0 سے 2.0تک کا سفر 2016ء میں لانچ اُجّولا 1.0کے دوران بی پی ایل خاندانوں کی 5کروڑ خاتون ممبروں کو ایل پی جی کنکشن مہیا کرانے کا ہدف رکھا گیا تھا۔اس کے بعد اس منصوبے میں توسیع کی گئی ۔اپریل 2018ء میں سات مزید زمروں (ایس سی؍ ایس ٹی، پی ایم اے وائی، اے اے وائی، سب سے زیادہ پسماندہ فرقہ، چائے باغان،جنگلات، جزائر)سے خاتون مستفدین کو شامل کیا گیا۔ساتھ ہی ہدف کو ترمیم کرکے 8کروڑ ایل پی جی کنکشن کردیا گیا۔یہ ہدف تاریخ سے سات ماہ قبل ہی اگست 2019ء میں حاصل کرلیا گیا تھا۔ مالی سال 22-2021ء کے مرکزی بجٹ مین پی ایم یو وائی یوجنا کے تحت ایک کروڑ اضافی ایل پی جی کنکشن کے التزامات کا اعلان کیا گیا تھا۔ ان ایک کروڑ اضافی پی ایم یو وائی کنکشن (اُجّولا2.0 کے تحت)کا مقصد ان کم آمدنی والے خاندانوں کو جمع کرنے سے آزاد ایل پی جی کنکشن مہیا کرنا ہے، جنہیں پی ایم یو وائی مرحلے کے پہلے کور نہیں کیا جاسکتا تھا۔ جمع کرنے سے آزاد ایل پی جی کنکشن کے ساتھ اُجّولا2.0مستفدین کو پہلی رِفل اور ہاٹ پلیٹ مفت مہیا کی جائے گی۔ ساتھ ہی نامزدگی عمل کے لئے کم سے کم کارروائی کی ضرورت ہوگی۔ اُجّولا2.0 میں غیر مقیم شہریوں کو راشن کارڈ یا پتے کا ثبوت جمع کرنے کی ضرورت نہیں ہوگی۔ ’خاندانی اعلان اور پتے کا تصدیق نامہ‘دونوں کے لئےایک از خود اعلان نامہ کافی ہوگا۔‘ اُجّولا2.0ایل پی جی تک عام لوگوں کی رسائی کے وزیر اعظم کے نظریے کے حصول میں معاون ثابت ہوگی۔ اس موقع پر پیٹرولیم اور قدرتی گیس کے مرکزی وزیر اور اتر پردیش کے وزیر اعلیٰ بھی موجود رہیں گے۔
‘‘اقتصادی طور پر کمزور طبقوں کو  ریزرویشن فراہم کرنے کی غرض سے آئین میں ترمیم ’’ سے متعلق کابینہ کے نوٹ کے بارے میں نظر ثانی شدہ  آفس میمورنڈم  کی کابینہ نے منظوری دے دی ہے

نئی دہلی، 7 فروری 2019/مرکزی کابینہ نے جس کی میٹنگ کی صدارت وزیراعظم نریندر مودی نے کی ‘‘اقتصادی طور پر کمزور طبقوں کو ریزرویشن فراہم کرنے کی غرض سے ‘‘آئین میں ترمیم سے متعلق کابینہ کے نوٹ کے بارے میں نظر ثانی شدہ آفس میمورنڈم کی پچھلی تاریخوں سے منظوری دے دی ہے’’ ۔ آفس میمورنڈم کی کابینہ نے 8 جنوری 2019 کو منظوری دی تھی۔ فوائد: اس منظوری سے سماجی مساوات کو فروغ حاصل ہوگا اور اعلی تعلیم نیز روزگار میں ان لوگوں کو مواقع فراہم ہوں گے جنہیں اپنی اقتصادی حالت کی وجہ سے الگ کردیا گیا تھا۔ ۔۔۔۔۔۔۔۔۔۔۔ م ن ۔ ج ۔ ج۔
مرکزی کابینہ نے نیشنل انسٹی ٹیوٹس آف فوڈ ٹکنالوجی ، انٹرپرینرشپ اینڈ منیجمنٹ  بل ، 2019کو پارلیمنٹ میں پیش کئے جانے کی منظوری دے دی

نئی دہلی ،07فروری :وزیراعظم ، جناب نریندرمودی کے صدارت میں ہونے والے مرکزی کابینہ کے اجلاس میں نیشنل انسٹی ٹیوٹس آف فوڈ تکنالوجی اینٹرپرینویئرشپ اینڈ منیجمنٹ بل ، 2019کو پارلیمنٹ میں پیش کئے جانے کی منظوری دے دی گئی ۔ اس بل کامقصد ہریانہ کے کنڈلی میں واقع نیشنل انسٹی ٹیوٹس فوڈ ٹیکنالوجی ، انٹرپرینرشپ اینڈ منیجمنٹ ( این آئی ایف ٹی ای ایم ) اور تامل ناڈوکے تھنجاورمیں واقع انڈین انسٹی ٹیوٹ آف فوڈ پروسیسنگ ٹکنالوجی ( آئی آئی ایف پی ٹی ) کو قومی اہمیت کے ادارے کا درجہ دیاجاناہے ۔ فوائد یہ قانون سازی ان اداروں کو کورس تیارکرنے اورانھیں فروغ دینے اورتحقیقی سرگرمیاں انجام دینے اوراپنی علمی سرگرمیوں میں رابطہ کاری میں اضافہ کے لئے خود مختارطورسے کام کرنے کے لئے مجاز کریگی تاکہ یہ ادارے عالمی معیارکے ادارے بن سکیں ۔یہ ادارے سرکارکی ریزرویشن پالیسی پربھی عمل آوری کریں گے اورمتعلقہ دعویداروں کے مفاد میں خصوصی بیرونی رسائی کے کام بھی انجام دیں گے ۔ علاوہ ازیں اس قانون سازی کے نتیجےمیں یہ ادارے جدت طراز طریقے اختیارکرکے عالمی معیارکی تدریس اورتحقیقی تجربات فراہم کراسکیں گے۔ ۔۔۔۔۔۔۔۔۔۔۔۔۔۔۔۔ ۔م ن ۔ س ش۔ ع آ)07.02.2019(
وزیر اعظم نریندر مودی 16 نومبر کو جین آچاریہ شری وجے ولبھ سرایشور جی مہارج کی 151 ویں سالگرہ تقریبات کے موقع پر امن کے مجسمےکی نقاب کشائی کریں گے

نئی دہلی14،نومبر2020 وزیر اعظم جناب نریندر مودی ویڈیو کانفرنسنگ کے ذریعے 16 نومبر 2020 کو دن میں ساڑھے 12 بجے جین آچاریہ شری وجے ولبھ سرایشور جی مہاراج کی 151 ویں سالگرہ تقریبات کے موقع پر امن کے مجسمے کی نقاب کشائی کریں گے۔ شری وجے ولبھ سرایشور جی مہاراج 1954-1870) نے ایک ایسے جین سنت کی حیثیت کفایت شعاری سے سے زندگی گزاری جو بھگوان مہاویر کے پیغام کو پھیلانے کے لئے بے لوث اور جانفشانی سے کام کرتا ہے۔ انہوں نے عوام کی فلاح وبہبود اور بھلائی ،تعلیم کو پھیلانے، سماجی برائیوں کو ختم کرنے کے لئے بھی زبردست کام کیا۔انہوں نے تحریک دینے والی شاعری، مضامین اورادب میں بھی خوب ہاتھ آزمایا اور آزادی کی تحریک اور سودیشی کے کاز کی سرگرم حمایت کی۔ ان سے تحریک پاکر کالجوں، اسکولوں اور مطالعے کے مراکز سمیت 50 سے زیادہ نامور تعلیمی ادارے سے بہت سی ریاستوں میں سرگرم عمل ہیں۔ ان کے اعزاز میں جس مجسمے کی نقاب کشائی کی جائے گی اسے امن کے مجسمے کا نام دیا گیا ہے۔ 151 انچ اونچا مجسمہ تانبے کے ساتھ 8 دھاتوں Ashtadhat
پنڈت جسراج کے انتقال پر وزیر اعظم کی تعزیت

نئی دہلی، 17 /اگست 2020 ۔ وزیر اعظم جناب نریندر مودی نے پنڈت جسراج جی کے انتقال پر تعزیت کا اظہار کیا ہے۔ اپنے تعزیتی پیغام میں وزیر اعظم نے کہا ہے ۔۔۔ ’’پنڈت جسراج جی کی افسوس ناک رحلت سے بھارتی ثقافتی حلقے میں ایک گہرا خلا پیدا ہوگیا ہے۔ نہ صرف ان کی پیشکش شاندار تھی، بلکہ انھوں نے متعدد دیگر گلوکاروں کے لئے ایک غیرمعمولی معلم کی شکل میں بھی اپنی پہچان قائم کی۔ ان کے اہل خانہ اور دنیا بھر میں ان کے مداحوں کے تئیں تعزیت۔ اوم شانتی۔‘‘
وزیراعظم نریندر مودی نے مدھیہ پردیش کے کچھ  حصوں میں بجلی گرنے کی وجہ سے ہوئے جانی نقصان پر  تعزیت کا اظہار کیا

نئی دہلی، 12 ؍جولائی : وزیراعظم جناب نریند رمودی نے مدھیہ پردیش کے کچھ حصوں میں بجلی گرنے کی وجہ سے ہوئے جانی نقصان پر تعزیت کا اظہار کیا ہے اور مہلوکین کے اہل خانہ کے لئے مالی امداد کا اعلان کیا ہے۔ وزیراعظم کے دفتر نے ٹوئیٹ کیا ہے کہ مدھیہ پردیش کے کچھ حصوں میں بجلی گرنے کی وجہ سے ہوئے جانی نقصان پر بہت افسوس ہے۔ ریاستی سرکار متاثرین کو ہر ممکن امداد فراہم کرے گی۔ پی ایم این آر ایف کی طرف سے مرنے والے افراد کے کنبوں کو 2- 2 لاکھ روپے دیئے جائیں گے اور زخمیوں کو 50-50 ہزار روپے دیئے جائیں گے : وزیراعظم مودی۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ش ح۔ح ا۔ ق ر 6460U-
مرکزی کابینہ نے ہندوستان اور ازبکستان کے درمیان ازبکستان کے اینڈی جان خطے میں ازبیک-انڈین فری دواسازی  زون کے قیام کے لئے تعاون کے مفاہمت نامےکومنظوری دی

نئی دہلی،26 ستمبر2018؍وزیر اعظم جناب نریندر مودی کی سربراہی میں مرکزی کابینہ نے آج ازبکستان کے اینڈی جان خطے میں ازبیک-انڈین فری دواسازی زون کے قیام کے لئے ہندوستان اور ازبکستان کے درمیان ایک مفاہمت نامے کو منظوری دی ہے۔ اس مفاہمت نامے پر یکم اکتوبر2018ء کو ازبکستان کے صدر کے دورہ ہند کے دوران دستخط کئے جائیں گے۔ دونوں ملکوں میں دوا سازی اور بایوفارمیسٹکل صنعت کی ترقی کی اہمیت اور دوا سازی اور بایو فارمیسٹکل سیکٹروں میں تجارت ، صنعت اور پیداوار میں آپسی تعاون کی اہمیت کے پیش نظر دونوں ملک باہمی تعاون کے ایک باقاعدہ میکنزم کے قیام کی کوشش کررہے ہیں۔ اس مفاہمت نامے سے ازبکستان کے اینڈی جان خطے میں ازبیک-انڈین فری دواسازی زون کے قیام کے لئے تعاون کا ایک فریم ورک قائم ہو سکے گا۔اس مفاہمت نامے میں یہ بھی سہولت ہوگی کہ ہندوستانی دوا سازی اور بایوفارمیسٹکل کمپنیاں دوا سازی کی مصنوعات کی تیاری کے لئے اینڈی جان کے ازبیک-انڈین فری فارما زون میں سرمایہ کاری کرنے کے علاوہ دوا سازی کی پیداوار کی سہولتیں قائم کرسکیں گی۔
وزیراعظم نے بھارت کی ٹیکہ کاری سے متعلق  مہم کا ایک او ر سنگ میل طے کرنے پر خوشی کا اظہار کیاہے

وزیراعظم جناب نریندر مودی نےبھارت کی ٹیکہ کاری سے متعلق مہم کا ایک اور سنگ میل طے کرنے پر خوشی کا اظہار کیا ہے۔بھارت میں 50فیصد سے زیادہ اہل آبادی کو اب دونوں ٹیکے لگ چکے ہیں۔ صحت اور خاندانی بہبود کے وزیر ڈاکٹر منسکھ مانڈویا کے ایک ٹویٹ کے جواب میں وزیراعظم نے کہا : ‘‘ بھارت کی ٹیکہ کاری سے متعلق مہم نے ایک اور سنگ میل عبور کیا ہے۔اس موقع پر کووڈ -19 کے خلاف لڑائی کو مستحکم کرنے اہمیت ہے۔ اور ہاں ، ماسک پہننے اور جسمانی دوری برقراررکھنے سمیت کووڈ-19سے متعلق تمام پروٹوکول اور ضابطوں پر عمل کرنا جاری رکھیں۔’’
وزیراعظم مشرقی پیرفرل ایکسپریس وے اور دلی  -میرٹھ ایکسپریس وے کے پہلے مرحلے کا افتتاح کیا

نئی دہلی۔27 مئی، 2018؛ وزیر اعظم جناب نریندر مودی اتوار کو دلی اور قومی راجدھانی خطے میں نوتعمیر شدہ دو ایکسپریس وے ملک کو وقف کیا ۔ ان میں سے پہلا چودہ لین اور رسائی کنٹرول والا دلی-میرٹھ ایکسپریس وے کا پہلا پیکج جو کہ نظام الدین پل سے دلی اتر پردیش سرحد تک پھیلا ہوا ہے ملک کو وقف کیا ۔ دوسرا پروجیکٹ جو کہ 135 کلومیٹر لمبا مشرقی پیریفرل ایکسپریس وے ہے جو کہ ملک کو وقف کیا ۔ یہ قومی شاہراہ 1 پر کونڈلی سے قومی شاہراہ 2 پلول تک پھیلا ہوا ہے۔ دلی میرٹھ ایکسپریس وے کی تکمیل سے قومی راجدھانی سے میرٹھ اور مشرقی اترپردیش اور اتراکھنڈ کے سفر میں لگنے والے اوقات میں خاطر خواہ کمی آئے گی۔ دلی میرٹھ ایکسپریس وے کے افتتاح کے بعد جب وزیر اعظم نے شاہراہ کا معائنہ کرتے ہوئے ایک کھلی جیپ میں نوتعمیر شدہ سڑک پر کچھ کلومیٹر تک سفر کیا تو لوگوں نے ان کا گرمجوشی سے استقبال کیا۔ مشرقی پیریفیرل ایکسپریس وے اُن ٹریفک کو جن کی منزل دلی نہیں ہے انہیں دوسری طرف موڑ کر بھیڑ کم کرنے اور آلودگی کم کرنے میں مددگار ثابت ہوگا۔ اس موقع پر باغپت میں ایک عوامی جلسہ سے خطاب کرتے ہوئے وزیراعظم نے یہ امید ظاہر کی کہ پورا دلی میرٹھ ایکس پریس وے بہت جلد مکمل ہو جائے گا۔ انہوں نے کہا کہ مشرقی پیریفرل ایکسپریس وے دل میں ٹریفک کم کرنے میں مددگار ثابت ہوگا۔ انہوں نے کہا کہ جدید بنیادی ڈھانچہ عوام کے معیار زندگی کو بہتر بنانے میں اہم رول ادا کر رہا ہے۔ انہوں نے بنیادی ڈھانچے کی تیاری کے سلسلے میں کیے جا رہے اقدامات کا ذکر کیا۔ انہوں نے بنیادی ڈھانچے کی ترقی کی رفتار کا بھی ذکر کیا۔ خواتین کو تفویض اختیار کے سلسلے میں وزیراعظم نے کہا کہ کس طرح سوچھ بھارت مشن کے تحت بیت الخلاء کی تعمیر اور اجولا یوجنا کے تحت ایل پی جی کنکشن کی فراہمی ان کی زندگی کو آسان بنا رہی ہے۔ انہوں نے کہا کہ مدرا یوجنا کے تحت13 کروڑ قرض فراہم کیے گئے ہیں جن میں سے 75 فیصد خواتین تاجروں کو فراہم کیے گئے ہیں۔ وزیراعظم نے درج فہرست ذاتوں اور پسماندہ طبقات کے لیے کیے جا رہے اقدامات کا بھی ذکر کیا۔ وزیراعظم نے کہا کہ اس سال کے عام بجٹ میں دیہی اور بنیادی ڈھانچے کو مستحکم کرنے کے لیے 14 لاکھ کروڑ روپے مختص کیے گئے ہیں۔
وزیراعظم نے گرو تیغ بہادر جی کو ان کے شہید دیوس کے موقع پر خراج عقیدت پیش کیا

وزیراعظم جناب نریندر مودی نے شری گرو تیغ بہادر کو ان کے شہید دیوس کے موقع پر خراج عقیدت پیش کیا۔ اپنے ایک ٹوئیٹ میں انھوں نے کہا ’’ شری گرو تیغ بہادرجی کی زندگی جرأت اور درمندی کی مظہر ہے میں عظیم شری گرو تیغ بہادر جی کی تعظیم کرتا ہوں اور ایک منصفانہ اور جامع معاشے کے لئے ان کے تصور کو یاد کرتا ہوں۔‘‘
وزیر اعظم نے 36 ویں قومی کھیل 2022 میں 10 سالہ ملاکھمب کھلاڑی، شوریہ جیت کی کارکردگی کی ستائش کی

وزیر اعظم جناب نریندر مودی نے 36ویں قومی کھیل 2022 میں سب سے کم عمر ملاکھمب کھلاڑی شوریہ جیت کی کارکردگی کی ستائش کی ہے۔ گجرات انفارمیشن کے ٹویٹ کا حوالہ دیتے ہوئے، وزیر اعظم نے ٹویٹ کیا؛ ’’ کیا اسٹار کھلاڑی ہے شوریہ جیت۔‘‘ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا ( 11206
کابینہ نے اسٹارٹ اپ تعاون پر جمہوریہ کوریا اور ہندوستان کے درمیان مفاہمت نامے کو منظوری دی

نئی دہلی،27؍ مارچ / وزیراعظم جناب نریندرمودی کی سربراہی میں مرکزی کابینہ نے آج اسٹارٹ اپ تعاون پر ہندوستان اور جمہوریہ کوریا کے درمیان ایک مفاہمت نامے کو منظوری دے دی ہے۔ جس کا اطلاق پچھلی تاریخ سے ہوگا۔ کابینہ نے اس مفاہمت نامے پر فروری 2019 میں دستخط کیے تھے۔ اس مفاہمت نامے سے دونوں ملکوں کے اسٹارٹ اپ کے درمیان باہمی تعاون کو فروغ دینا ہے۔ لیکن شرط یہ ہوگی کہ دونوں ملک اپنے اپنے قومی قوانین اور ضابطوں کے علاوہ کوئی بھی قابل اطلاق بین الاقومی معاہدوں ، کنوونشن اور سمجھوتوں کو پہلے ترجیح دیں گے، جس کے لیے دونوں ملک فریق ہیں۔
وزیراعظم نے جناب چرنجیت سنگھ چننی کو پنجاب کے وزیراعلی کے طورپر حلف لینے پر مبارکباد پیش کی

نئی دہلی ، 20ستمبر ، 2021 وزیراعظم ،جناب نریندر مودی نےجناب چرنجیت سنگھ چننی کو پنجاب کے وزیراعلی کے طورپر حلف لینے پر مبارکباد پیش کی ہے۔ ایک ٹویٹ میں وزیراعظم نے کہا، ’’پنجاب کے وزیراعلی کے طورپر حلف لینے کےلئے جناب چرنجیت سنگھ چننی جی کو مبارکباد۔پنجاب حکومت کے ساتھ پنجاب کے عوام کی بہتری کے لیے کام جاری رکھیں گے۔‘‘ ش ح ۔ا م۔
وزیراعظم نے دیوالی کے موقع پر صدرجمہوریہ ، نائب صدر جمہوریہ ، جناب راج ناتھ کووند اور جناب وینکیا نائیڈو سے ملاقات کی

وزیراعظم جناب نریندر مودی نے صدرجمہوریہ محترمہ دروپدی مرمو ، نائب صدرجمہوریہ جناب جگدیپ دھنکڑ، جناب رام ناتھ کووند اور جناب وینکیا نائیڈو سے ملاقات کرکے انہیں دیوالی کی مبارکباد دی۔ سلسلہ وار ٹویٹس میں وزیراعظم نے کہا :
وزیراعظم اور انڈونیشیا کے صدر کے مابین ٹیلی فون پر گفت وشنید

نئیدہلی 28اپریل 2020۔وزیر اعظم جناب نریندر مودی نے آج انڈونیشیا کے صد ر عالی جناب جوکے وڈوڈو سے ٹیلی فون پر گفت وشنید کی ۔ دونوں رہنماؤں نے خطے اور پوری دنیا میں کووڈ -19 کے پھیلاؤ کے سلسلے میں تبادلہ خیالات کئے ۔ انڈونیشیائی صدر نے انڈونیشیا کو فارماسیوٹیکل کی شکل میں حکومت ہند کی جانب سے فراہم کی گئی سہولت کی ستائش کی ۔ وزیراعظم نے انہیں یقین دلایا کہ طبی مصنوعات ، یا دونوں ممالک کے مابین دیگر تجارتی اشیا کی فراہمی کے سلسلے میں بھارت کسی بھی طرح کی روکاوٹ نہ آنے دینے کے لئے اپنی جانب سے پوری کوشش کرے گا۔ رہنماؤں نے ایک دوسرے کے ملک میں موجود اپنے شہریوںسے متعلق مسائل پر بھی بات چیت کی اور اس امر پر اتفاق کیا کہ اس سلسلے میں تمام تر ممکنہ سہولتوں کی فراہمی کے لئے ان کی ٹیمیں رابطے میں رہیں گی۔ وزیر اعظم نے زور دے کر اس حقیقت کو اجاگر کیا کہ انڈونیشیا بھارت کی وسیع ہمسائیگی میں واقع ایک اہم بحری شراکتدار ہے اور باہمی تعلقا ت کی قوت دونوں ممالک کو وبائی مرض سے نمٹنے میں مدد دے گی۔ انہوں نے عالی جناب صدر وڈوڈو اور انڈونیشیا کے دوست عوام کو رمضان کے مقدس مہینے کی مبارکباد بھی پیش کی ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔رم 28-04-2020
سابق وزیراعظم محترمہ اندرا گاندھی کی وفات کی برسی کے موقع پر ،وزیراعظم کا خراج عقیدت

نئی دہلی۔31؍اکتوبر۔وزیراعظم جناب نریندر مودی نے، سابق وزیراعظم محترمہ اندرا گاندھی کی وفات کی برسی کے موقع پر ،انہیں خراج عقیدت پیش کیا ہے۔ اپنے پیغام میں وزیراعظم نے کہا ہے کہ سابق وزیراعظم محترمہ اندرا گاندھی کی وفات کی برسی کے موقع پر ،میں انہیں خراج عقیدت پیش کرتا ہوں۔